सागरकी बहिनी प्रभा नजिकैको कलेजमा बाह्र कक्षामा पढ्थी। सागर उसकै कलेजतर्फ हान्नियो। कलेज छुट्टी हुन अझै केहीबेर बाँकी थियो। ऊ एक ठाउँमा कुरेर बस्यो। बेलाबेला ऊ आफ्नो टाउको र घाँटी कन्याउँथ्यो भने कहिले दाहिने हातको चोरी औंला नाकमा हल्का रगडेर सिँगान पुछ्थ्यो।
कलेज छुटेपछि उसले सडकमा बहिनीलाई केहीबेर पिछा गर्यो। आफ्ना सहेलीहरुसँग छुटेर घरतर्फ लाग्ने मोडमा पुगेपछि हठात सागर उसको अगाडि टप्कियो।
आफ्नो दाजुको स्वाभावबाट राम्रैसँग परिचित बहिनीले प्रश्नवाचक चिन्हको आकार बढाउँदै लगी। ऊ आफ्नै दाजुले भनिरहेको त्यति भयानक खबर पत्याउने कि नपत्याउने दुविधामा थिई। ऊ निकै भयभीत पनि देखिन्थी।
‘तो क्या तेरीको मजाक सूझ रहा था? माल निकाल मेरा,’बहिनीका हातमा च्याप्प अँठ्याएर हठात् डिलरको ढोकामा पेश भएको सागरले भन्यो।